[{"text_idx": "#000005", "text": "Gyda\u2019i gwreiddiau yng ngogledd Sir Benfro, mae\u2019r sir a\u2019i llwybr arfordirol nodedig yn bwysig iawn i Elsa. Ers ymddeol fel Cyfarwyddwr y Gymdeithas Genedlaethol ar gyfer Caeau Chwarae, mae wedi bod yn gysylltiedig a\u0302 nifer o sefydliadau yng Nghymru, o gyrff addysg uwch fel Prifysgol Cymru, gan gadeirio ei Phwyllgor Archwilio, i fudiadau gwirfoddol lleol lle mae ei chyfraniad wedi canolbwyntio\u2019n aml ar greu incwm a llywodraethu. Yn 2004, penodwyd Mrs Davies yn Rhaglaw yr Urdd Fictoraidd Brenhinol."}, {"text_idx": "#000006", "text": "Magwyd Duncan yn Sir Aberteifi ac yng Ngogledd Sir Benfro. Ar o\u0302l ymddeol, mae wedi dychwelyd i fyw yn Nhrefdraeth. Dechreuodd ei yrfa mewn rheoli buddsoddiadau. Yn 1970, cydsylfaenodd CASE PLC ac roedd yn Gadeirydd arno. Ar o\u0302l 1980, ei ffocws oedd cyfalaf menter a bancio buddsoddi. Mae wedi bod yn aelod o fyrddau llawer o gwmni\u0308au cyhoeddus a phreifat, gan gynnwys y Foreign and Colonial Investment Trust, AXA Fund Managers SA (Cadeirydd y Pwyllgor Archwilio), un o'r rheolwyr cronfa mwyaf yn y byd, Hydra Ventures, cwmni Menter Gorfforaethol ADIDAS, a Quadrant Healthcare. Duncan yw cadeirydd y pwyllgor sy\u2019n adfer tw\u0302r a chlychau Eglwys Nanhyfer. Yn 1953 enillodd y cwpan am drin cwrwgl yn regata Cilgerran."}, {"text_idx": "#000011", "text": "Jamie Owen, darlledwr, newyddiadurwr ac awdur a aned yn Sir Benfro, yw angor Ewrop y sianel ryngwladol Newyddion Teledu CGTN yn Llundain. Cyn hynny bu'n gweithio i TRT World yn Istanbul ac roedd yn un o\u2019r darlledwyr fu\u2019n gweithio hiraf i BBC Wales Today. Ar ddod yn Noddwr yr Ymddiriedolaeth, dywedodd: \u201cBraint i mi yw fod wedi gallu archwilio pob cornel o dirwedd y Parc Cenedlaethol dros y blynyddoedd, o deithiau cerdded yn blentyn ar draethau De Sir Benfro, i gerdded ar fryniau garw gogledd y sir a theithio i'r ynysoedd oddi ar y glannau. Hawdd yw peidio a\u0302 meddwl am y gwaith o edrych ar o\u0302l y lleoedd arbennig hyn, a dyna pam yr ydw i'n hapus i gefnogi'r elusen newydd hon, fydd yn ariannu prosiectau hanfodol fydd yn cynnig cyfleoedd i fwy o bobl gael profiad o'r lleoedd a'r bywyd anturus y bu\u0302m innau yn ddigon ffodus o\u2019i gael.\u201d"}, {"text_idx": "#000012", "text": "Penodwyd Jessica yn gyfarwyddwr gan Ymddiriedolaeth Genedlaethol Arfordir Penfro fis Mai 2019. Mae profiad Jessica mewn rheoli grantiau a datblygu prosiectau sy'n arbenigo mewn adfywio cefn gwlad a gweithio mewn partneriaeth wedi dod o weithio yn y gymuned a'r trydydd sector am 20 mlynedd a mwy. Gan iddi gael ei magu yn Sir Benfro, mae Jessica yn teimlo\u2019n angerddol am Barc Cenedlaethol Arfordir Penfro ac yn gyffrous am y cyfleoedd fydd gan yr Ymddiriedolaeth i gefnogi gwaith y Parc Cenedlaethol ar gyfer y genhedlaeth bresennol a chenedlaethau'r dyfodol."}]